kadhatonipun kêkalih, satunggil nåmå ing kuthå Kartå, satunggilipun ing sagantên kidul, sabab Kanjêng Ratu Kidul punikå sampun kagarwå ing kangjêng sultan. Ing sabên-sabên kangjêng sultan amêsthi têdhak anyaré ing sagantên kidul. Utawi bilih kangjêng sultan miyos sinéwåkå, pårå jim pêri prayangan inggih lajêng sowan, nanging ingkang uningå namung kangjêng sultan piyambak. Kalih déné sampun misuwur, yèn kangjêng sultan wau sakalangkung sêkti sartå kuwåså, balanipun manungså utawi jim pêri prayangan sami ajrih asih.